You are here: Home » Content » Uitstaande gebeurtenisse tydens die Middeleeue
Tags are descriptors added by lens makers to help label content, attaching a vocabulary that is meaningful in the context of the lens.This content is ...In these lensesGETSenPhaseLang Tags7th Afrikaans Assignment Course This module is included inLens: Siyavula: Languages (Gr. 7-9)By: SiyavulaReview Status: In Review
UITSTAANDE GEBEURTENISSE GEDURENDE DIE MIDDELEEUEHoe sou jy daarvan gehou het om in ‘n tyd te lewe waarin skole soos wat ons dit ken, nie bestaan het nie? Jy sou nie skool moes bywoon nie! Klink lekker nê. Ons gaan ‘n bietjie meer van hierdie tyd te wete kom. Kyk mooi na die volgende tydlyn. Wat is ‘n tydlyn? Slaan die woord tydlyn na en skryf die betekenis neer: ‘n Tydlyn is: Table 1
Ongeveer 800 n.C. Begin van Middeleeue
1066Engeland binnegeval deur die Normandiërs onder leiding van "Willem die Veroweraar”
1096 – 1270Die Kruistogte
1440Gutenberg ontwerp die drukpers
1492Christopher Columbus ontdek Amerika
Ongeveer 1500 n.C.Middeleeue kom tot einde
Hierdie tydlyn het miskien nie nou enige betekenis vir julle nie, maar dis tog belangrik om te weet wanneer die Middeleeue begin en geëindig het.Beantwoord die volgende vrae sommer mondelings in julle groepe:(a) Wanneer het die Middeleeue begin? (b) Wanneer het die Middeleeue geëindig? (c) Oor hoeveel eeue het die Middeleeue gestrek? (d) Watter twee gebeurtenisse is baie belangrik en het die wêreld se geskiedenis beïnvloed?Maak nou jou eie tydlyn. Begin met die jaartal waarin jy gebore is en eindig met die huidige jaartal. Bring dan 4 jaartalle op jou tydlyn aan: die onderskeie jaartalle waarin jy ses, agt, tien en twaalf jaar oud geword het. By daardie jaartalle moet jy gebeurtenisse aanbring wat ‘n hoogtepunt in daardie jaar was. Hier is ‘n voorbeeld:Table 3
Gebore in 19__
19__Wissel eerste tand
19__Speel eerste netbalwedstryd
19__Reis eerste maal per vliegtuig
____Sien "Westlife" optree
Huidige jaartalLaaste laerskooljaar
Gebruik ‘n A4 grootte vel vir jou tydlyn. Draai dit dwars en trek die tydlyn in die middel van die vel papier.Table 4
1. DIE HOOGTEPUNTE IN SARAH SMITH SE LEWEHier is ‘n paar van die hoogtepunte in Sarah Smith se lewe tot dusver. Al hierdie dinge het reeds gebeur en moet dus in die verlede tyd oorgeskryf word.(a) Ek word in 1988 gebore.(b) Op my sesde verjaardag kry ek my eerste fiets.(c) Gedurende my agste jaar wen ek ‘n prys vir goeie werk.(d) Ek is baie siek in 1998.(e) My ma laat my toe om aan te trek wat ek wil nadat ek twaalf geword het.Table 5
2. KINDERS UIT DIE MIDDELEEUEWat het kinders in die Middeleeue gedoen en geleer? Lees die onderstaande leesstuk hardop vir jou maat. Ruil dan weer om sodat jou maat dit vir jou lees.Gedurende die Middeleeue het die ryk mense en adelikes in kastele gewoon. Tristan was die seun van ‘n ryk edelman en het in ‘n baie groot kasteel gewoon. Hoewel daar nie skole was nie, het Tristan elke dag vir ‘n paar ure lank onderrig ontvang. Sy pa het ‘n leermeester gehuur wat elke dag na hulle kasteel toe gekom het. Hy het Tristan in die volgende vakke onderrig: Latyn, Leesvaardighede, Skryfvaardighede en Rekenkunde. Hy moes ook sport beoefen. Hy moes leer hoe om met ‘n pyl en boog te skiet, om perd te ry en hoe om valke af te rig. Seuns het ook geleer om te skerm, maar slegs met hout swaarde. Hulle skilde was ook van hout.As ‘n reël is dogters nie deur leermeesters onderrig nie. Dogters van die ryk families is vanaf die ouderdom van sewe jaar geleer om te weef en naaldwerk te doen. Nadat hulle tien jaar oud geword het, is hulle geleer hoe om die huishouding waar te neem. Die seuns en dogters van ryk edelmanne het op ‘n baie jong ouderdom getrou. Die seuns kon vanaf veertien jaar en die dogters vanaf twaalf jaar trou.Die armer mense se kinders het by die huis gebly en het hulle ouers op die landerye help werk.Sommiges het handelaars geword, ander weer bediendes, terwyl party ambagte aangeleer het. Hierdie kinders het nie so jonk getrou nie en het altyd hulle ouers versorg wanneer hulle oud was.Figure 1Beantwoord nou die volgende vrae:(a) Vul die ontbrekende woorde in:Gedurende die Middeleeue het die ryk mense in __________gewoon. Die seun se naam is ________ . Hy het elke dag onderrig ontvang by 'n_________. Die taal waarin hy onderrig is, was. (2)(b) Watter twee soorte diere was betrokke by die sportsoorte wat Tristan beoefen het?(2)(c) Wat het Tristan nodig gehad om mee te skerm?
(d) Die volgende stelling is onwaar. Skryf dit asseblief oor sodat dit waar sal wees.Dogters is geleer hoe om te kook en skoon te maak.
(e) Kies die regte syfer tussen hakies:Dogters kon trou wanneer hulle (10, 11, 12) jaar oud was en die seuns wanneer hulle (10, 12, 14) jaar oud was. (2)(f) Verander die vetgedrukte woord sodat die stelling waar is.Die ryk mense se kinders het hulle ouers versorg. (1)Totaal: 103. KLEREDRAG UIT DIE MIDDELEEUEFigure 2Bestudeer die sketse van die kleredrag van die seun en die dogter uit die Middeleeue.Verdeel nou in groepe van twee. Maak saam met jou maat ‘n brosjure. Elke groep ontwerp ‘n brosjure met ‘n skets van ‘n moderne seun of dogter! Die kleredrag moet volledig beskryf word m.b.v. die byskrifte.Beoordeel ‘n ander groep se brosjure m.b.v. die assesseringsruit.Table 6
Groeplede se name:
4. ROLSPELSpan die verbeelding in. Verdeel weer in groepe van twee. Rolspeel enige een van die volgende twee gesprekke.(a) ‘n Dertienjarige dogter van ‘n ryk edelman probeer haar pa oortuig dat sy nie met sy vriend se veertienjarige seun wil trou nie. Haar pa probeer haar oortuig dat sy nie ‘n keuse het nie.(b) ‘n Veertienjarige seun van ‘n ryk edelman probeer sy ma oortuig waarom hy nie met ‘n ander ryk edelman se dertienjarige dogter wil trou nie. Sy ma probeer hom oortuig dat hy nie ‘n keuse het nie. Assesseer jou maats deur die toepaslike simbole aan te bring.Table 9
3.7.2 lees enkele nuwe tekssoorte (soos ‘n roman);
3.7.5 los woordraaisels op (soos blokkiesraaisels);
3.8 toon begrip van die gebruik van naslaanwerke:
3.8.2 gebruik ‘n woordeboek en verstaan ‘n woordeboekinskrywing (spelling, klem, uitspraak, woordsoort, betekenis).
4.1.1 vul vorms en roosters in;
4.5.2 gebruik ‘n raam om ‘n eenvoudige brosjure te ontwerp;
4.6.4 gebruik kennis van grammatika en spelling om te redigeer;
4.7 gebruik ontwikkelende kennis van taalstruktuur en -gebruik:
4.7.2 begin om bewustelik vanuit ‘n sekere perspektief te skryf.
5.1.1 verstaan sommige begrippe uit ander leerareas en gebruik die woordeskat wat daarmee verband hou (soos “handel” in Ekonomiese en Bestuurswetenskappe);
5.2.2 definieer en klassifiseer.
6.1 hersien grammatika wat in die vorige grade gedek is;
6.3.8 die gebruik van die teenwoordige-, verlede- en toekomendetydsvorm;
Memorandum 'n Tydlyn is 'n lyn waarop datums en gebeure chronologies aangedui word.1.(a) Ek is in 1988 gebore.(b) Op my sesde verjaardag het ek my eerste fiets gekry.(c) Gedurende my agste jaar het ek 'n prys vir goeie werk gewen.(d) Ek was baie siek in 1998.(e) My ma het my toegelaat om aan te trek wat ek wou nadat ek twaalf geword het.2.(a) kastele; Tristan; leermeester; Latyn(b) perde; valke(c) Hy het 'n houtswaard en 'n houtskild nodig gehad.(d) Dogters is geleer om te weef en naaldwerk te doen.(e) 12; 14(f) Die arm mense se kinders het hulle ouers versorg.
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jun 23, 2009 1:11 am -0500. Add to a lens